Le Charivari

Le Charivari er et illustrert fransk satiremagasin som utkom fra 1832 til 1937. Det ble grunnlagt under regimet til kong Ludvig Filip av den republikanske journalisten Charles Philipon (1800–62),«Charles Philipon», Britannica]</ref> og ble raskt til et informasjonsorgan for opposisjonen. Det gjorde narr av julimonarkiet og borgerskapet.

Satiremagasinet La Caricature ble grunnlagt i 1830, da «borgerkongen» Ludvig Filip avløste den konservative katolikken Karl X av Frankrike på tronen, og feiret dette med opphevelse av pressesensuren. To år senere kom konkurrenten Le Charivari på banen, der billedkunstneren Honoré Daumier opphøyde karikaturtegning til en kunstart.Helge Vidar Holm: «Ytringsfriheten har grenser», Bergens Tidende 16. januar 2015 Flere kjente kunstnere var tilknyttet Le Charivari, som Paul Gavarni (1804-66) som var bosatt i England i årene 1847-51;Paul Gavarni og fotografen og karikaturtegneren Félix Nadar.

Charles Philipon er opphavsmannen til den berømte karikaturtegningen av Ludvig Filip som pære, som tidligere hadde blitt publisert i november 1831 i La Caricature, et annet vittighetsblad som ble grunnlagt av Philipon. Denne tegningen ble trukket for retten, og tidsskriftet tapte. Domsavgjørelsen ble kunngjort på magasinets forside, der teksten var gjengitt pæreformet.<ref>[https://www.laphamsquarterly.org/roundtable/royal-image-goes-pear-shaped Liz McQuiston: Royal image goes pear-shaped

I november 1831 ble Philipon anklaget for å ha trykt «fornærmelser mot kongens person» i La Caricature, og i en stappfull rettssal takket han anklagerne for å ha sørget for å få en så farlig mann som ham selv arrestert. Han påpekte likevel at de hadde forsømt seg når de hadde glemt å arrestere alt som var pæreformet. Også pærene burde arresteres, der de hang på trærne rundt om i Frankrike, ettersom også de var lovbrytere. Retten syntes ikke dette var morsomt, og Philipon satt et halvt år i fengsel. Da han ble løslatt, gjentok han pære-spøken i Le Charivari året etter. Dermed var det duket for et nytt fengselsopphold. Sammenlagt satt Philipon to år i fengsel for å ha tegnet kongen som en frukt.Alain de Botton: Statusjag (s. 164-65), forlaget Damm, Oslo 2005, ISBN 82-04-10858-3

Le Charivari gikk inn i 1837, men ble husket internasjonalt, for i 1843 kom en engelskspråklig arvtaker på banen i England, Punch med undertittelen The London Charivari. Fra 1838 var en ny versjon av La Caricature også i omløp i Frankrike.Helge Vidar Holm: «Ytringsfriheten har grenser», Bergens Tidende 16. januar 2015

 Se også 
 Karikatur

 Referanser 

Kategori:Franske tidsskrifter
Kategori:Vittighetsblader
Kategori:Satire
Kategori:Publikasjoner etablert i 1832
Kategori:Publikasjoner nedlagt i 1937
Kategori:Kunst og kultur i 1832
Kategori:Kunst og kultur i 1937
Kategori:1830-årene i Frankrike